PROFM SuperGirl, cel mai tare eveniment muzical al primăverii, dedicat tuturor doamnelor şi domnişoarelor, revine cu o ediţie incendiară, joi, 7 martie, de la ora 18:00, în ParkLake Shopping Center. Super concertul deschide oficial noul sezon, cu artişti în vogă care vor electriza atmosfera cu cele mai ascultate hituri, într-un show epic, cu multă muzică live, dans şi surprize inedite, potrivit news.ro.
Pe scenă vor urca nume sonore precum AMI, MIRA, Andia, Nicole Cherry, Adi Istrate, Mario Fresh şi, alături de trioul matinal Drăcea, Bianca şi Bogdan, vor da tonul distracţiei la maxim, gata să ofere o experienţă memorabilă miilor de fani ai muzicii bune.
Bianca Purcărea, cea mai nouă membră din familia PROFM, este vocea care aduce doza de carismă şi originalitate în timpul dimineţilor petrecute on air în compania celor doi Bogdani ai matinalului. Cunoscută pentru intervenţiile savuroase din mediul online şi de pe micile ecrane, Bianca promite să încânte audienţa cu acelaşi vibe fresh şi la PROFM SuperGirl.
Maestrul de ceremonii va fi şi Bogdan Ciudoiu, care aşteaptă cu nerăbdare să simtă entuziasmul publicului din ParkLake Shopping Center şi să seteze ritmul celei mai cool petreceri de 8 Martie, PROFM Supergirl. Împărţit între două lumi, cea a radioului şi cea a televiziunii, Bogdan pune pasiune în tot ceea ce face şi adoră să se afle "la butoane", fie din postura de gazdă de eveniment, realizator de matinal sau prezentator TV.
De momentele pline de umor şi porţiile serioase de râs, responsabil va fi cel mai amuzant dintre matinali, Bogdan Drăcea, actor îndrăgit de stand-up comedy, care vine pregătit cu o colecţie spumoasă de glume numai bune de împărtăşit.
Din reţeta unei seri de neuitat, nu vor lipsi numeroase surprize pentru public, iar super fetele prezente la eveniment vor fi răsfăţate cu muzica preferată, dedicaţii, cadouri şi atmosfera inconfundabilă garantată de gaşca PROFM!
Intrarea este gratuită şi concertul va fi transmis în direct pe conturile de Instagram şi TikTok PROFM România.
Ediţiile precedente PROFM SuperGirl au strâns laolaltă zeci de mii de fani ai muzicii bune şi i-au adus aproape de public pe cei mai iubiţi artişti - Theo Rose, Olivia Addams, Andia, Elena Gheorghe, Alina Eremia şi Nicole Cherry, Smiley, Irina Rimes, Ioana Ignat, Mark Stam, Roxen, Antonia, Feli, Sore, Nicoleta Nucă, Jazzy Jo, Deepcentral, Vunk, Matteo, Guess Who, Delia, Grasu XXL, Cerebel, Dj Sava şi Raluka, Giulia, Crush şi Alexandra Ungureanu, Neylini, Matteo, Ama şi trupa DeMoga Music cu What's Up.
Pentru cele mai noi informaţii despre eveniment, ascultaţi PROFM şi staţi cu ochii pe www.profm.ro.
PROFM face parte din portofoliul Grupului Digi din 2015. Grupul Digi mai deţine posturile radio Digi FM, Chill FM, Digi24 FM şi Dance FM şi televiziunile Digi24, Digi 4K, Digi Sport 1, 2, 3 şi 4, televiziunea Film Now (pay-tv), posturile documentare Digi World, Digi Life şi Digi Animal World, televiziunile muzicale UTV, Music Channel şi Hit Music.